钦定古今图书集成/明伦汇编/闺媛典/第110卷 > 皇清十六 > 杨华玉
## 钦定古今图书集成/明伦汇编/闺媛典/第110卷 > 皇清十六 > 杨华玉

按《石埭县志》：杨华玉，杨文熙女，许配汪愫，一子馀庆。康熙癸酉，女年十九，星期未及而馀庆殁，女闻神色顿异。父母知女性烈，婉言慰之，女俛首陨涕，乘间潜入卧室，自经去，馀庆之死才半日。先是馀庆病剧，女谓二妹曰：“世俗女人殓制衣履，如男子式，甚无谓。我若死，当以所服衣履殓之。” 使二妹记其说。及是从之。